Ново страшно предупреждение от ФБР.
Хакери използват зловреден софтуер
за кибератаки срещу американски фирми.
Донякъде това е съвсем ново средство за война.
Според мен ни най-малко не е преувеличено.
Води се кибервойна. Съединените щати я започнаха.
Първото кибероръжие, което може да порази реални цели.
Хакери на места като Китай, Северна Корея, Иран и другаде
демонстрират способност да атакуват енергийната мрежа.
Китайски хакери с държавна подкрепа са мобилизирани с една цел -
всичко, свързано с проучване, касаещо Ковид-19.
През 21-ви век ще има много киберзаплахи -
грешна информация, дезинформация.
ЮТюб, Фейсбук, Туитър, УотсАп, Инстаграм.
Ние сме хора. Можем да бъдем хакнати.
Руски правителствени хакери проникнаха в мрежата на ДП.
Никой не знае, че е била Русия. - Русия, Китай и други страни
събират информация, открадната от хакери.
Днешните заплахи нараснаха по сложност,
важност, сила, обем и скорост.
А доверието във вота?
Особено на фона на руската намеса през 2016 г.
Те участват в атаките срещу мен във Фейсбук.
Путин ме познава, както и аз него. Той не иска да бъда президент.
Президентът Тръмп заяви без доказателство:
"Нагласените Избори 2020 ще бъдат скандалът на нашето време".
Възможно ли е да не приемете резултата от изборите?
Трябва да видя.
ИДЕАЛНОТО ОРЪЖИЕ
субтитри от YavkA.net
Г-жо председател,
президентът на Съединените щати!
В края на управлението си
президентът Буш реши да спре иранската ядрена програма.
ООН наложиха санкции на Иран
и заявиха, че светът няма да позволи
на режима в Техеран да се сдобие с ядрени оръжия.
Но той имаше проблем.
Днес искам да споделя с вас
какво знаят САЩ за иракските оръжия за масово поразяване.
Бяхме влезли във война с Ирак
под фалшивия претекст, че Ирак има ядрено оръжие.
Беше невъзможно той да убеди публично света
да влезе в конфликт с Иран заради ядрената му програма.
Един ден група разузнавачи и военни офицери
идват при президента и казват, че има друг начин.
Казват на Буш, че съвместен израелско-американски киберекип
е написал програма,
която да влезе в иранската ядрена контролна система.
Дотогава страните ползваха ИТ да крадат данни,
да се шпионират взаимно,
но почти никой не беше ги ползвал като офанзивно оръжие.
Планът е зловреден софтуер да се вкара
в индустриалните контролни системи, управляващи ядрената програма.
Мрежата е защитена, тоест не е свързана с интернет.
Трябва да качат някак програмата в тези компютри.
Още няма пълна яснота как точно програмата стигна
от АНС и израелския киберотдел до инсталацията "Натанз".
Има много начини, в това число внасяне на флаш памет.
Сега знаем, че АНС създава гениална малка система
с размерите на куфарче,
която работи от разстояние 10 км
и изпраща компютърна програма в компютър,
снабден с получаващ чип.
Устройството може да се използва не само за качване на програма,
но й за по-късното й заместване и актуализиране.
След като проникват, програмата се отключва
и задейства две главни задачи.
Първата е да запише всичко, което вижда операторът
и да пусне записа да се върти.
Всеки ден, когато операторът идва на работа,
всичко изглежда нормално.
Това е като класически филм за обир. Охранителната камера показва запис
и охраната така и не разбира какво става,
а в това време някой прониква и краде нещо.
През цялото време иранците мислят, че напредват,
че се движат към целта.
Всъщност срокът на системите изтича.
Втората задача на програмата
е да разбие центрофугите.
Програмата е гениална. Не само пуска фалшив запис,
за да отслаби бдителността, но също лъже и чака.
Дни наред центрофугите се въртят точно както се очаква от тях,
а после ускоряват внезапно.
Но когато ги погледнеш, се връщат към нормална скорост.
Ако правиш това с машини с фина настройка,
накрая те се разпадат.
Когато президентът Обама провежда традиционната среща
с предшественика си Джордж Буш, той му казва,
че трябва да се погрижи да запази две програми.
Едната е за дроновете.
Втората е "Олимпийски игри" -
кодово име на програмата срещу Иран.
През първите месеци от мандата си президентът Обама се озовава
в ситуационната стая да избира кои центрофуги да атакува.
Известно време иранците не знаят какво става.
Не знаят дали са допуснали инженерни грешки,
дали са имали дефектни части.
Подозират саботаж, но нямат доказателства,
докато програмата не излезе един ден.
Програмата е предназначена само за едно съоръжение.
Светът не бива да научава за нея.
Но тя се измъква.
Излиза от съоръжението и се разпространява по света.
Това са буквите и числата зад вируса "Стъкснет".
Започва с обикновена флашка, но пробива с хирургическа точност
някои от най-модерните компютърни защити.
Авторите му прикриват следите си отлично
и според експерти едва ли ще научим кой го е създал.
Когато чух за тази невероятно сложна програма,
която наричаха "Стъкснет",
започнах да търся кой е одобрил написването на тази програма.
САЩ използват първото кибероръжие срещу чужда инфраструктура.
Правителството на САЩ призна разработването, но не и употребата.
Нито Израел, нито САЩ признаха публично,
че е създаден от тях.
Не споменахте "Стъкснет" или "Олимпийски игри",
което е впечатляващо. - Не съм чувал за тях.
Можете ли да говорите за "Стъкснет"? - Не.
Беше преди години. - Не искам да говоря за това.
Това е загадка. - Няма да го обсъждам.
Кажете ми, ако съм твърде дискретен.
Това е първият червей, създаден да причини физически щети.
Това е ново измерение в саботажа и военното дело.
Намесата и възможните последици
едва сега излизат наяве.
При атаката със "Стъкснет" срещу Иран за пръв път
велика сила използва мощно кибероръжие
по много агресивен начин.
Знаеше се, че правителството на САЩ разработва средства,
за да манипулира компютърни системи с ефект в реалния свят.
"Стъкснет" беше първият голям пример за това.
Вижте как изглежда, колко е сложен и какво може да прави.
На същия принцип с подобно средство може да затворят летище,
да изключат електрическата мрежа,
да спрат газопровод.
Неща, които бяха спекулации, изведнъж стават реални.
Въпросът е, ако си направил първия ход,
дали си казал, че всички може да го правят.
Те прекосиха Рубикон.
САЩ на практика узакониха ползването на киберсредства
като оръжие срещу друга страна, на която не е обявена война.
Това тласна света към съвсем нова територия.
Това беше техен лош и неморален ход.
За щастие, нашите специалисти го откриха.
Днес те не могат да го повторят.
Иранците понесоха удар и Иран каза:
"Така ли ще играем? Добре, разбирам".
След това започнаха атаки срещу Съединените щати.
През 2013 г. стана ясно, че Иран още работи по ядрена програма.
Администрацията на Обама в САЩ се опитва да започне преговори,
за да го разубеди.
През октомври 2013 г. има комисия, в която членуват много хора,
но най-интересната личност, която се изказва в нея,
е Шелдън Аделсън.
Той е един от най-богатите мъже в света.
Притежава казина.
Той има казина в Китай, има голямо казино в Сингапур
и две големи казина в Лас Вегас. Оттам идват парите му.
Бизнесменът милиардер, натрупал състояние с казина,
даде над 92 млн. долара на консервативни кандидати
в надпреварата през 2012 г.
Той е най-прочут с това, че харчи 100 млн. долара,
за да предотврати преизбирането на Обама.
Очевидно никак не ме харесва, щом е похарчил толкова.
Той изказва мнението си ясно и гръмогласно...
Как може да сте толкова прям? - Отказах се от дипломацията.
... особено по въпроса за Иран и конкретно за тези преговори.
Бихте ли подкрепили преговори с Иран на този етап,
ако първо прекрати обогатяването на уран?
Не. Как да подкрепя преговорите? За какво ще преговаряме?
Аз бих казал... Слушай.
"Виждаш ли пустинята? Искам да ти покажа нещо."
Вадиш телефона, звъниш на някого в Небраска
и казваш: "Пускайте".
Балистична ракета с ядрена бойна глава
пада насред пустинята и няма пострадали.
Може би само няколко гърмящи змии или скорпиони.
След това казваш: "Видя ли? Следващата ще бъде в Техеран.
Не се шегуваме".
Това не се прие добре в Иран.
Видя ли? Следващата ще бъде в Техеран.
Някой го пусна като клип в ЮТюб.
Много скоро Иран забеляза.
Един богат американец има дързостта да каже,
че трябва да хвърлят атомна бомба в пустинята в Иран
и да отправят тези заплахи.
Трябва да разбият устата на този човек!
Ясно е, че Иран иска да накаже Аделсън
и иска да бъде болезнено.
По същество казината са големи банки.
Милиони долари минават през едно казино на ден.
"Сендз" харчи огромни суми за физическа охрана -
камери, жива охрана, трезори,
които са необходими за опазването на чиповете и парите.
Но не харчат достатъчно за ИТ инфраструктурата.
Около декември 2013 г.
хакери в Иран търсят слабо звено в мрежата на "Сендз Корпорейшън".
И накрая им провървява.
Старши софтуерен инженер от Лас Вегас
работи в малко казино във Витлеем, Пенсилвания,
част от империята на "Сендз Корп".
Той ползва достъпа си до един от компютрите във Витлеем
и хакерите го откриват.
С този достъп проникват в мрежата във Витлеем,
а чрез нея стигат до Лас Вегас,
където е същинската им цел.
Започват бавно, но до началото на февруари
пускат програма с няколкостотин реда.
Целта й не е да краде информация,
а да унищожава компютри, да заменя информация,
да създаде хаос в мрежата на "Сендз Корп".
Началникът на поддръжката ми се обади около 4 ч.
Тя беше получила сигнали,
че имейлите на хората се заключват.
Някои от инженерите се опитаха да потърсят причината
и не я откриха.
Не казвам, че се паникьосаха,
но имаше усещане за крайно належащ въпрос.
Понякога си проверявам пощата.
Не можех да стигна до нищо.
Помислих, че някой ще се обади да ми крещи,
защото може би ротативките не работят.
Ако ротативките не работят дори само минути,
това води до загуба на сериозна сума.
Получавахме съобщения от много хора,
че не могат да влязат в компютрите си.
Вътрешните системи, имейлите, средствата за връзка не работеха.
Счетоводството беше парализирано, а то е най-важното.
Всеки, който не е ИТ специалист, е от финансовия екип.
Хората продължаваха търсенето
и разбраха, че е нещо огромно и щетата е голяма.
В някакъв момент взехме решение
всички да изключат компютрите си.
Изпратихме екипи да изключат всеки компютър.
Стигнахме до компютрите в игралния салон,
в клуба на играчите и в клетката.
Изключвахме ги от мрежата, сканирахме ги и ги прочиствахме.
Тогава знаехме, че е възможно да е хакерска атака,
но още мислех, че е единичен случай
и по същество овладяваме щетите.
Появиха се неща, които сочеха, че хакерът не е действал самоцелно.
Това беше политическо изявление.
Сайтът на "Лас Вегас Сендз" беше обезобразен.
Показваше карта на света с пожари на множество места.
Помня, че имаше пламъци и пишеха, че ще отрежат езика на Аделсън.
Бяхме любопитни кой го е направил.
Видяхме какво стана със сайта и разбрахме,
че това е реакция на думите на г-н Аделсън.
Сърцето ми се сви и тогава си казах: "Боже мой,
истина е".
Каскадна атака, сървъри изключват,
екрани потъмняват, трескаво изключват компютрите.
Атаката удари най-голямата верига казина преди 10 месеца.
"Сендз Корп" го пази в тайна месеци наред,
особено що се отнася до мащаба на атаката.
Си Ен Ен научи, че на 10 февруари компютрите на хиляди служители
в казината "Сендз" в Лас Вегас и Витлеем, Пенсилвания,
са били атакувани.
Не искаха да се разчува.
Искаха контролирани комуникации, както бих ги нарекла.
Изявлението на Аделсън от онази сцена
се оказва много скъпо.
Възстановяването на щетите от атаката
струва над 40 млн. долара.
На иранците им е струвало много по-малко.
Има такава асиметрия при тези атаки.
Хакери работят в екип няколко дни.
Започват опитите през декември.
Няколко екипа са много активни за няколко дни през януари,
а през февруари започват атака.
Разходите за нея са минимални от гледна точка на страната.
Атаката в казино "Сендз" беше предупредителен изстрел.
Тя беше потвърждение, че средно голяма сила като Иран
може да затвори голямо предприятие в Съединените щати.
Ако могат да повалят казината "Сендз",
ще го направят и с всички други във Вегас.
А случилото се във Вегас няма да остане във Вегас.
Кибереволюцията протече много бързо
предвид важността й за САЩ
и организационните й размери в правителството на САЩ.
През 2007 г. директорът на Националното разузнаване
оценява всички заплахи срещу страната.
Думата "кибер" не се споменава нито веднъж.
Само след няколко години се създава Киберкомандването.
Превъртаме бързо напред още няколко години до 2012 г.
Изведнъж доскоро неспоменаваната киберзаплаха
заема едно от трите челни места сред заплахите за САЩ.
Министърът на отбраната Панета се качва на борда на "Интрепид" -
самолетоносач музей,
който според мен не е избран случайно,
и говори за кибервариант на Пърл Харбър.
Знаем, че действащи лица в киберпространството
се опитват да проникнат във важни инфраструктурни мрежи.
Те атакуват компютърни системи,
които управляват химични заводи, електроцентрали и водни станции
и ръководят транспортната система в тази страна.
Общият резултат на такива атаки може да бъде кибервариант на Пърл Харбър.
Когато предупреждават за този кибервариант на Пърл Харбър,
изглежда пропускат факта, че САЩ наложиха режим,
според който, ако Русия изключи електрическата мрежа
или Китай прекъсне газопровод, ще очаква военен отговор.
Имаше планирани мерки при атака срещу електрическата мрежа.
Но не бяха подготвени
за такава постепенна атака срещу компания,
която руши бранда и способността й да развива дейност.
Как да реагира правителството на такъв род атаки?
Нашият любим лидер е мъдър. Той е мил, добър и силен.
Желаем му радост, желаем му мир, желаем му любов.
В наше време желаем повече само едно нещо -
Съединените щати да избухнат в адско огнено кълбо.
Започна се с жив интерес към Северна Корея.
Нека бъдат безпомощни, бедни, тъжни и студени.
С партньора ми по перо Евън
четяхме статии и книги, гледахме документални филми.
Беше ни безкрайно интересно.
Кой е?
Ким Чен Ун. - Какво?
Когато Ким Чен Ун пое властта,
идеята се разрасна.
Осъзнахме, че той беше наш връстник.
Прочетохме повече за живота му.
Странното е, че в известен смисъл беше симпатичен образ.
"Убийствено интервю"
Измислихме история за мъж,
който води много използваческо късно вечерно шоу.
Ким Чен Ун е голям фен на неговото шоу.
Затова вземаме интервю от него.
От ЦРУ казват, че понеже ще бъдем
първите американци, които ще го доближат,
може да го убием.
Представихме идеята на "Сони". По същество казаха:
"Ако привлечете Джеймс Франко, ще снимаме филма веднага".
Ние се съгласихме.
Ако не се лъжа, те предложиха
да бъде истински Ким Чен Ун.
Чудехме се дали да бъде измислен образ, дали е прекалено.
От "Сони" предложиха да го кръстим Кин Чен Ун.
Може би така ще бъде по-забавно.
Когато трейлърът излезе,
Северна Корея излезе с изявление в ООН, осъждащо филма.
Северна Корея обвинява САЩ
в "провокативно безумие" и "военен акт".
Тя обеща "решителна и безмилостна контрамярка",
ако САЩ подкрепи излизането на филма.
Опитвахме се да разберем колко сериозно да го приемем
и дали има нещо, което трябва да ни притеснява.
Мой приятел в Държавния департамент
ме насочи към лице, запознато с темата.
Каза ми, че севернокорейското правителство
е склонно да отправя много заплахи,
но почти никога не ги изпълнява
и няма да може да изпълни заплаха на американска земя.
Изобщо не се спомена киберпространството.
Тогава започнахме да обсъждаме
дали да смекчим леко тона.
Може би идеята за такова жестоко убийство на Ким Чен Ун
беше твърде антагонистична.
Ще е добре сцената да не бъде толкова кървава.
Сет Роугън и групата му се съпротивляваха.
Смятаха, че така е по-сатирично.
Обсъжда се дълго и имаше кратък спор.
Но мисля, че накрая стигнахме до компромис.
Тогава мислехме, че сме взели всички предпазни мерки.
Внесохме промените,
които "Сони" - моят работодател, сметна за необходими.
Оставаше да пуснем филма.
В Северна Корея Главното разузнавателно бюро,
което е техният еквивалент на ЦРУ,
изпраща млад хакер в Китай и Югоизточна Азия
да сформира екип, който да проникне в системите на "Сони".
Джим Клапър отива в Северна Корея в разгара на атаката срещу "Сони"
и се среща с главата на Главното разузнавателно бюро.
Урежда освобождаването на двама американци,
докато хакерите са работели.
Не го споменава, защото не знае, че се случва.
Севернокорейците подхождат търпеливо и донякъде гениално.
През септември 2014 г. проникват в системите на "Сони".
Но не започват атаката веднага.
Седмици наред проучват
как всяка от дейностите на "Сони" е свързана с компютърната система.
Дебнат достатъчно дълго, докато разберат
как да причинят максимална вреда.
Едва два месеца по-късно, около Деня на благодарността,
нанасят удар.
Отивах на работа и телефонът ми звънна.
Финансовият директор на компанията се обади и каза,
че имаме голям проблем и електронните пощи не работят.
Никой не можеше да ползва никакви данни.
В хода на деня бързо стана ясно, че е далеч по-мащабно,
че на практика 70 процента от компютрите ни
бяха извадени от строя, бяха съсипани.
Сериозен пробив в "Сони Пикчърс" миналата седмица.
На мониторите се появи скелет с краткото съобщение, че са хакнати
от групата "Пазители на мира".
Които и да са те, вече са нанесли реални щети.
Служители контактуват чрез телефонна мрежа
и плащат с чекове на хартия, издавани от машина от склада.
"Сони" ще излезе от това със загуба от десетки милиони
за възстановяване от атаката.
Ефектът върху ИТ инфраструктурата ще струва скъпо,
но по-важна е загубата за бранда,
защото крадат много данни при атаката,
а след това ги разпространяват.
Мръсното бельо на Тинсълтаун е извадено на показ.
И не е красиво.
Съпредседател на студиото и влиятелен холивудски продуцент
осмива президента Обама с расистки шеги.
Топ продуцент критикува таланта и егото на Анджелина Джоли.
Те са сочни.
Престъпни хакери и хактивисти бяха прилагали техниката
за сплашване на жертви в малък мащаб,
но за пръв път видяхме държава да го прави много ефективно.
Първо севернокорейците го дадоха на репортери,
а след като изчерпаха този канал, го дадоха на "Уикилийкс".
Цялата информация беше много ценна за компанията -
търговски тайни като сценарии преди излизането на филми,
подробна информация за договори и получени плащания.
Сет Роугън е взел два милиона повече от другата звезда - Джеймс Франко.
Не очакваме открадната собственост веднага да стане
обществено достояние чрез от медиите.
"Сони" беше жертва на престъпление.
Медиите подхванаха жертвите и влошиха нещата сто милиона пъти.
Искате от нас да убием лидера на Северна Корея?
Да. - Какво?
Джеймс Франко и Сет Роугън са тук сега.
В момента и целият свят пита: "Какво?".
Беше последната седмица от промоцията на филма в Ню Йорк.
Много е странно да промотираш нещо,
което тревожи света в момента.
И тогава нещата преминаха на по-горно ниво.
Хакерите заплашиха всички, които гледат новия филм на "Сони".
Съобщението предупреждава зрителите да не влизат в киносалоните.
Групата заплашва да поднесе "коледен подарък".
Напуснах Ню Йорк по средата на пресобиколката.
Отивах при Джими Фалън, но казах: "Към летището.
Не мисля, че филмът ще излезе".
Върнах се в Ел Ей и отидох в "Сони".
Попитах дали ще го изтеглят от киносалоните.
Струваше ми се, че вече не искат да го прожектират.
Когато излезе имейлът с физическите заплахи,
се проведоха много разговори с киносалоните.
Те искаха да се отложи пускането на филма.
Майкъл Линтън не искаше
собствениците на киносалони да бъдат злепоставени.
Затова каза: "Ще изтегля филма.
Ще кажа, че е изтеглен".
Всички трябва да се обединим и да кажем, че искаме това.
Ние не бяхме съгласни.
"Сони" отмени коледната премиера на "Убийствено интервю".
Победа за хакерите. Не мога да го формулирам различно,
след като "Сони" отмени премиерата на комедия за Северна Корея
с Джеймс Франко и Сет Роугън в главните роли.
След няколко дни се събрахме в бунгалото в имота на "Сони".
Казаха, че предстои пресконференция и Обама ще говори за това.
Не ни се вярваше, но това беше първият въпрос.
Г-н президент, да започнем със Северна Корея.
Това е най-важната тема днес.
Какъв е пропорционалният отговор на хакването на "Сони"?
Тогава въпросът беше колко сериозна е заплахата.
Докато се усетим, стана международен инцидент със сигурността,
включващ президента на САЩ.
Ако Северна Корея изстреля ракета към Сан Франциско,
всички знаят какъв ще бъде отговорът на Съединените американски щати.
Това е при физическа атака.
Но какво представлява дигиталната атака
и каква е уместната реакция?
Навремето Джон Маккейн каза, че това е военно действие.
Това е нова форма на война, в която участваме.
Трябва да реагираме енергично.
Президентът Обама изрази нежелание.
Когато водихме разговорите
в Министерство на отбраната и Белия дом,
имаше страх, че ако реагираме прекалено остро със Северна Корея,
конфликтът ще прерасне във военен.
Не искаме да направим нещо, което да го ескалира
и Северна Корея да атакува важна инфраструктура на САЩ.
Не знаехме дали са влезли в мрежата и могат да изключат нещо.
Ще отговорим. Отговорът ще бъде пропорционален.
Ние ще изберем мястото, времето и начина за това.
Не искам да го обявявам днес на пресконференция.
Не знаем какви са ответните мерки.
Прессъобщения сочат, че скоро след хакването на "Сони"
интернетът в Северна Корея е прекъснал.
Дори правителството на САЩ да е спряло интернета им,
по онова време Северна Корея имаше 28 сайта.
САЩ са много по-уязвими от кибератаки
от много от страните, които ни атакуват.
Президентът не можеше да им даде отговор за това
и предпочете да говори за "Сони".
Не може да имаме общество, в което диктатор от друга страна
да налага цензура тук, в Съединените щати.
Той каза, че кината трябва да го пуснат,
че не бива да отстъпваме пред заплахите.
Всички казаха "чудесно",
а после се измъкнаха.
Създателите на филма се разочароваха,
че няма да го видят в киносалоните в цялата страна.
Уверихме ги, че смятаме да го пуснем.
Звъннах на Ерик Шмит в "Гугъл".
Той и колегите му смятаха, че е важно филмът да излезе.
Предложиха да го качат на платформата си.
Накрая позволиха на кината да го прожектират.
Имаше около 20 желаещи.
Мисля, че още е най-сваляният филм в "Гугъл Плей".
И сцената беше пусната.
"Дъ Върдж" мина през хакнатите кадри,
намери експлодиращата глава на Ким Чен Ун
и пусна само тази сцена онлайн, достъпна за всички.
Беше голяма работа,
защото бедна страна,
където само 10 процента от населението има клетъчни телефони,
успя да осъществи кибератака
срещу могъщо киностудио и голяма корпорация
и да създаде международна криза.
Атаката срещу "Сони" промени представите за кибератака.
Преди това хората мислеха:
"Някой краде информацията от кредитната ми карта
или осигурителния ми номер, за да извърши измама".
Атаката срещу "Сони" целеше унищожение.
През 2014 г. за пръв път видяхме деструктивни кибератаки,
извършени от чужди държави на американска земя.
Първи бяха иранската атака
срещу казино корпорацията "Лас Вегас Сендз" преди година
и севернокорейската атака срещу "Сони" през ноември.
Макар и двете страни да имат по-малки технически възможности
от Русия и Китай, деструктивните атаки показват,
че Иран и Северна Корея са мотивирани и непредсказуеми.
Русия и Китай разработват много сложни киберпрограми.
Не мога да навляза в подробности,
но руската киберзаплаха е по-голяма от предполаганото.
В наши дни почти винаги ни търсят юристи,
защото хакната компания се обръща първо към тях.
Възможно е да има загуби в резултат на съобщаването за проникването.
Обикновено ни търси правна кантора и казва:
"Наш клиент смята, че може да има проблем.
Ще му помогнете ли?". В случая беше Демократическата партия.
Обадиха се в петък. Отне ни няколко дни
да влезем в мрежата и да открием заразените компютри.
Не беше само една система.
Стотици системи бяха засегнати.
Анализирахме малуера и веднага разбрахме,
че сме го виждали вече много пъти.
Бяхме почти сигурни, че идва от ГРУ -
руското военно разузнаване.
Виждаме как се пренася от компютър в компютър,
докосва файлове, изнася ги от мрежата,
краде данни, наблюдава всичко.
Не може да се изключи един компютър, защото те са навсякъде.
Трябва да се изключи всичко
и инфраструктурата да се изгради наново за няколко дни.
Попитахме ДП кога ще иска да започнем оздравителните работи.
Тогава първичните избори бяха в разгара си.
Хилари Клинтън не беше осигурила номинацията си.
Казаха: "Да го планираме за след 4-5 седмици,
когато първичните избори минат и сме по-спокойни".
Изчакването няколко седмици не изглеждаше страшно.
През това време руснаците продължиха да крадат документи,
а ние гледахме безпомощно.
Бях объркана и притеснена от случващото се.
Първоначално ФБР не го прие толкова сериозно.
Не изглеждаше толкова важно и неотложно
като противопожарно учение.
Поздравявам Хилари Клинтън, че влезе в историята
като вероятен кандидат за президент, номиниран от Демократите.
През юни 2016 г. изхвърлихме руснаците от мрежата на ДП.
Току-що научихме, че руски хакери са проникнали
в компютърната мрежа на ДП.
Търсещият софтуер е бил в мрежата около година,
но е отстранен този уикенд.
Говорихме с представители на ДП и на фирмата, привлечена от тях,
когато са установили проблем. Фирмата се казва "Краудстрайк".
Имаше малък пик в новинарския цикъл
за руска хакерска атака срещу ДП,
но националните медии продължиха след часове
и мислех, че всичко ще приключи така.
Но в навечерието на Конгреса на ДП
"Уикилийкс" публикува имейлите.
Председателят на партията е изключен от програмата.
След руско хакване на имейлите
поддръжниците на Бърни Сандърс се бунтуват.
Днес е първият ден от Конгреса на Демократическата партия.
Откраднатата информация от сървърите на ДП
започна да изплува по начин, предсказан
от атаките срещу "Сони" и "Сендз Корп".
Имейли, публикувани от "Уикилийкс",
доказват, че ДП фаворизира Хилари Клинтън пред Сандърс.
Излезе през "Уикилийкс" и можеше да се търси.
Те качват 20 000 имейла.
Ако си репортер, въвеждаш имена, и вече имаш материал.
Хилядите хакнати имейли, изпратени на "Уикилийкс",
разтърсиха Демократическата партия.
Нагласили сте ги! - Гордея се, че...
Нагласили сте първичните избори.
Те се опитваха да нагнетят напрежение
между делегатите на Бърни и нашите сили.
За поддръжниците на Сандърс имейлите доказват,
че партията е фаворизирала Клинтън от началото.
Това потвърди подозренията ни,
че всичко е нагласено от самото начало.
С откраднатия материал медиите внушиха идеята,
че ДП е нагласила процеса в ущърб на Бърни Сандърс.
Имаше зрънце истина. Някои в ДП не харесваха Бърни Сандърс,
но това не значи нищо.
Медиите позволиха зрънцето истина да стане общоприето схващане,
защото това продаваше вестниците и хората гледаха телевизия.
Те засилваха посланията, избрани от руснаците.
В купчината информация, дошла от ДП,
имаше финансови документи на предизборния щаб,
които едва ли са били в централата.
Щабът се зае да ги проследи до техния произход.
Оказа се, че през пролетта моя колежка с достъп до имейла ми
е забелязала доста професионална фишинг операция,
привидно идваща от "Гугъл".
Тя съобщила в отдела, отговарящ за техническа сигурност.
Връщат й имейл, че е реално
и трябва да променя достъпа си.
Тя отворила линк
и така руснаците са ме хакнали.
Тогава не знаехме докъде се простира пробивът.
През лятото и есента на 2016 г. имаше много събрания за руснаците.
Обсъждаше се оживено какво да направим.
Започнахме да получаваме информация за киберактивност,
насочена към базата данни с регистрирани гласоподаватели.
Осъзнахме, че вероятно целят
да нарушат целостта на базата данни.
Руснаците можеха да влязат в базата данни с гласоподавателите
и да ги променят така, че в деня на изборите
да връщат гласоподаватели, дошли да гласуват,
да настане хаос в секциите,
защото имената не съвпадат с документа за самоличност.
Това може да смути протичането на изборите до такава степен,
че американският народ да се усъмни в легитимността на процеса
и евентуално в легитимността на резултата.
Това занимаваше Обама.
На срещата с Путин през септември Обама на практика го заплашва,
че ако направят такъв опит, ще има тежки последици.
Мисля, че недооцениха
какъв ефект могат да постигнат руснаците с хакването
и чрез масираната дезинформационна акция.
По време на изборите имахме специален екип във "Фейсбук"
със задачата да търси руски агенти.
Засякохме дейност на ГРУ, както и "ДиСиЛийкс".
Те разпространяваха дезинформация,
но в неголям мащаб, и ние не разбирахме
какво се крие зад голяма част от фалшивите новини.
Веднага след изборите взехме всички политически клипове,
пускани в САЩ в годината преди изборите,
и ги проследихме до профилите, с които са свързани.
Това са хора, пуснали клипа, но също и хора,
които са използвали същия компютър,
или хора, използвали същия телефон.
При всеки един от профилите търсихме възможна връзка с Русия.
Тръгнахме по следата и стигнахме до голяма взаимосвързана група -
Агенцията за интернет проучвания - АИП.
АИП е сграда в Санкт Петербург.
Там седят много тролове със задача да разединят американското общество.
Беше съществувала от години.
Вършили са пропагандна дейност в Русия, Украйна и други.
АИП изпраща хора в САЩ
да проучат политическата сфера
и да разберат как може да й се въздейства.
През 2016 г. създават фалшиви американски самоличности,
които пускат клипове като политически групи.
Дълбочината на съдържанието ни изненада. Предположихме,
че ще бъде насочено към една политическа страна,
но те бяха успели да намерят допирателна точка
и се опитваха да манипулират хора от двете страни.
Главна тема беше "Животът на чернокожите е важен".
Създали са фалшива личност, която се представя за активист
и отправя послания, които могат да радикализират
поддръжници на движението, но също и по-умерени хора,
които да кажат: "Виж ги тези. Те са напълно луди".
В отделни случаи дори се опитват да предизвикат протести,
на които групи за и против имиграцията
да се сблъскат, като канят хора на мероприятия по едно и също време.
Долу расистите! Долу нацистите!
Изненадахме се, че Путин се интересува толкова живо
кой ще бъде следващият президент,
че е твърдо решен да навреди на мен и на кампанията ми
и да се опита да ми попречи да стана президент.
Учуди ме колко умело сеят дезинформация и грешна информация.
Ние не бяхме виждали нищо подобно.
Никой от нас не се досети, че трябва да търсим такива групи.
Разузнавателни екипи в компаниите и на места като АНС и правителството
търсеха много традиционни заплахи.
Генерал Клапър - ветеран от Студената война,
е син на офицер от ВВС.
Той става разузнавач във ВВС,
но киберконфликтите, които се зараждат,
докато той е директор на Националното разузнаване,
са съвсем нов вид заплаха.
Той се опитва да я изпревари,
но всеки път тя го сварва неподготвен.
Вината не е негова.
Не сме изградили разузнавателна мрежа, която да улавя тези неща.
Но той е в Северна Корея, докато севернокорейците са в "Сони".
Той управлява система,
която не предупреждава навреме президента на САЩ,
че руснаците са проникнали в Демократическата партия,
без да говорим за "Фейсбук".
Когато погледнем назад, винаги се вижда по-добре.
Тогава имаше опасения да се публикува това,
защото по този начин щяхме да увеличим важността му.
А и предишната администрация не искаше да се смята,
че наклоняваме везните в полза на един кандидат,
или поне привидно, в ущърб на другия.
Системата е нагласена.
Тя е нагласена, отвратителна, мръсна система.
Тя е мръсна система.
Кандидатът Тръмп твърдеше,
че ако не победи на изборите, значи са били нагласени.
Имаше нежелание да се реагира на това твърдение.
Но дейността на руснаците
ставаше по-всеобхватна и по-ясна.
На 7 октомври най-после излязохме с публично изявление,
с което представихме доста внимателно руската намеса.
Следим друга водеща новина.
САЩ вече твърдят открито, че Русия стои пряко
зад редица кибератаки срещу президентските избори.
За съжаление, посланието ни беше лишено от сила.
Запис на Доналд Тръмп от преди повече от десетилетие...
Същия ден излезе аудиозаписът от "Аксес Холивуд".
Не е подходящо за малки деца.
Пуснах й се. Тя беше в Палм Бийч.
Пуснах й се и се провалих, признавам.
Исках да я оправя. Беше омъжена. - Това е голяма новина.
Писмото от разузнавателната общност излезе.
Записът от "Аксес Холивуд" излезе същия ден.
"Уикилийкс" започна да публикува имейлите ми
час след излизането на записа от "Аксес Холивуд".
Преценете дали е съвпадение.
Още 2000 имейла са качени онлайн от хакнатия профил
на шефа на щаба на Хилари - Джон Подеста.
Хиляди хакнати имейли на шефа на щаба й Джон Подеста.
Трета партида хакнати имейли
на шефа на щаба на Клинтън - Джон Подеста.
Съобщенията дотук дават поглед върху работата в щаба на Клинтън.
Повечето от тях се оказаха маловажни.
Аз съм скучен човек.
Един имейл разкрива несъгласие
между асистента на Клинтън - Хума Абедин, и Подеста
за пресстратегията на Клинтън. - Повечето бяха клюки.
В друг имейл дългогодишен помощник на Клинтън
нарича Челси Клинтън "разглезено хлапе".
За хората, ако нещо е тайно или откраднато,
трябва да е по-интересно.
"Има нещо сенчесто. Не искат да го знаете, но..."
Като всяко надничане зад завесата
показват неща, които щабът предпочита да пази в тайна.
Имейлите на Клинтън са интересно и донякъде забавно четиво.
Като във "Вице" или като в "Западното крило"?
Бяхме силно подразнени.
Фактът, че враждебно чуждо правителство
се намесва в изборите, така и не беше отразен в медиите.
Ще кажа само, че всички трябва да се тревожат
от опита на руснаците да повлияят на изборите ни.
Всички бяха информирани за моите имейл грешки.
Но не знаеха за активната кампания, водена срещу нас от руснаците.
Не знаеха, че хора от щаба на Тръмп са свързани с това
и също бяха разследвани.
Ако проследите кампанията на Тръмп през миналия месец,
той спомена "Уикилийкс" повече от 160 пъти.
Те извъртяха по най-перверзен начин
всичко в имейлите на Джон Подеста,
за да създадат раздор и да всеят недоверие.
Руска публикация изтълкува имейл съвсем погрешно,
а после Тръмп го прочете.
Сега тя признава, че са могли да направят нещо в Бенгази.
Това излезе преди малко.
Имаше по една история всеки ден.
После Коми хвърли онази бомба.
Октомврийската изненада
беше писмо до Конгреса от директора на ФБР Джеймс Коми.
Той пише, че разследващи друг случай
са научили за съществуването на имейли,
които изглеждат отнасящи се до разследването на Клинтън.
Това е гора от огледала
с разследване на разследване.
Трябва да разследваме Хилари Клинтън
и да разследваме разследването.
Това е от руски наръчник.
Ако нищо не е реално, всичко е възможно,
както каза критик на Путин.
Никой не знае, че руснаците да проникнали в ДП.
Тя повтаря "Русия", но... Възможно е.
Може и да е някой, седящ в леглото си,
който тежи 180 кг.
Това започва да руши цялото доверие на хората.
Обещавате ли да приемете резултата от тези избори?
Ще видя тогава.
Това руши доверието в демокрацията.
Точно това иска Путин.
Гледаме наложена електронна карта на страната.
На "Рокфелер Плаза" 30 в Ню Йорк слънцето ще огрее
избрания за президент Доналд Тръмп от Куинс, Ню Йорк.
Чувствах се като изтърбушен.
Това беше съкрушително.
Месеци наред новоизбраният президент е атакуван
за подхода си към Русия.
Знам много за хакването. Трудно е да бъде доказано.
Може да е някой друг.
Знам също неща, които други хора не знаят.
Не може да бъдат сигурни за ситуацията.
Благодаря. Честита Нова година.
Всички очакваха първата му среща с Владимир Путин,
провела се в Хамбург, Германия.
Всички пристигнахме в Хамбург.
Тръмп се срещна с Путин за пръв път и проведе дълъг разговор с него.
След това на вечерята
проведе друг разговор с него, който протече без свидетели.
С президента Путин обсъдихме различни теми.
Мисля, че върви много добре. Поговорихме си много добре.
Върнах се в хотела и телефонът ми звънна, докато напусках.
Беше президентът.
"Дейвид, проведох много интересен разговор с Владимир Путин.
Той казва,
че ако руснаците бяха се намесили в изборите,
нямаше да ги усетим.
Затова не може да са били те. Нямаше да бъдат немарливи.
Пишеш за тези неща. Наясно си с всичко.
Той трябва да е прав."
Всъщност президентът очакваше потвърждение.
Търсеше някакъв начин да отрече или да предизвика съмнение
относно това дали руснаците стоят зад хакерската атака.
Тогава разбрахме, че правителството на САЩ
няма да се организира, за да даде отпор на руснаците.
Да бъде ясно от самото начало.
Това не прилича на никоя предишна кибератака.
Днес започваме с парализиращата кибератака -
нова форма на рансъмуер.
Атакува компании в цял свят
и държи компютрите като заложници срещу откуп.
През 2017 г., скоро след като Тръмп положи клетва,
видяхме драстично ескалиране
в мащаба, обхвата и естеството на кибератаките.
Имаше масова атака с рансъмуер, наречена "НотПетя",
която започна в Украйна.
Беше юни 2017 г.
Аз бях заместник-началник на кабинета на президента.
Взех няколко дни отпуск да откарам децата си на летен лагер.
Сутринта започнах да получавам есемеси от екипа си.
Мислеха, че Украйна е обект на атака.
Инфраструктурата ни регистрираше атаки.
Вирусът унищожаваше компютри.
Банкомати не работеха.
Болници съобщаваха за неработещи компютри.
Телевизионни станции, магазини за хранителни стоки...
Беше отчайващо. Разпростираше се като пожар.
Украйна е петрито на Владимир Путин.
Там експериментира с всяка една техника,
която след това прилага в Съединените щати.
Проникване в имейли и оповестяването им,
всяване на хаос с дезинформация.
Русия постоянно изпробва
различни стратегии и различни подходи в Украйна.
Атаки срещу електрическата мрежа през 2015-2016 г.,
атака срещу транспортната инфраструктура -
летището в Одеса и украинското метро в Киев.
Не виждаме стандартна война,
но тя се води и е опустошителна.
При атаката "НотПетя" руснаците не очакваха
пуснатите алгоритми да бъдат толкова агресивни,
че да не се ограничат само до мрежата на една компания.
Всяка фирма с някаква връзка с Украйна
е засегната от заразния вирус.
Той излезе бързо и застраши подизпълнители,
други мрежи, с които са били свързани.
Измъква се и атакува корпорации и компании в цял свят.
"Мерск Шипинг" е едната, "ФедЕкс" е друга.
Понесоха загуби за стотици милиони долари
от пропуснати възможности
и парите, които платиха за възстановяване на щетите.
Имаше още един аспект на атаките "НотПетя",
който усложни много историята.
Оказа се, че компонент на атаките
разчита на програма, открадната от АНС.
През лятото на 2016 г. групата "Сенчести брокери"
започна да публикува хиляди редове от тази програма,
за да покаже на АНС, че държи съкровище.
Скоро севернокорейци използваха част от тази програма,
когато атакуваха с вирус, наречен "УонаКрай".
Конкретният червей, изтекъл от арсенала на АНС,
атакува "Майкрософт Уиндоус".
Компютри с "Уиндоус" в САЩ и в цял свят може да са застрашени.
Винаги ще помня, че тази сутрин
бях на събрание на ръководството на "Майкрософт".
Изведнъж на екраните на хората изскочиха имейли
със съобщения от много клиенти, питащи какво става.
Получаваме подробности за масирана международна кибератака.
Хакери, искащи пари, парализираха компютри поне в 99 страни.
Почти се вижда как червеят сменя часовите зони
през Атлантическия океан от Европа към Северна Америка.
Сякаш бяхме изгубили схемите на американска ракета.
Севернокорейците и руснаците ги бяха взели и подобрили.
Бяха създали прототип и го бяха изстреляли
към съюзниците и приятелите на САЩ.
Атакува 155 страни за един ден.
В историята на човечеството
няма оръжие, изстреляно от една страна така,
че да улучи много други страни едновременно.
Обемът на атаките ескалира.
Сложността на атаките ескалира.
А дебатът за това как да подходим
става все по-объркващ.
Беше първият ми ден като председател на съвета.
Беше около полунощ.
Не можах да вляза в имейла си през служебния телефон.
Установих, че "СърфейсПро" не работи.
Звъннах на колеги, които знаех, че са будни.
Казаха ми, че сме хакнати.
Бяхме обект на атака от червей.
Администрацията и федералното правителство
ни посъветваха да не плащаме откупа.
Не можехме да се свържем с обичайните хора.
Не можехме да приемаме заявки за разрешителни.
Нямаше сделки с имоти.
Не можеха да се плащат сметки и глоби.
Много дейности не можеха да бъдат извършвани,
защото системите бяха осакатени и принудени да спрат.
Загубих архив от 12 години.
Колко струваше това на Балтимор?
Платихме над 15 млн. долара
за възстановяване и подобряване на системите.
А поисканият откуп е бил по-малък?
Много по-малък, но кметът взе решение да не плаща,
посъветван от експерти по обществена безопасност.
Градове в цялата страна бяха парализирани.
Някои от тях, като малък град във Флорида,
решиха, че е по-евтино да платят откупа,
отколкото да възстановяват базите данни.
Градове, управи и фирми в страната,
фондации в страната, училищни системи в страната
трябва да разберат, че сега живеем в такъв свят.
Това е новата норма.
Министър Нилсен, в началото на 2018 г.
как преценява "Вътрешна сигурност"
заплахата за изборите ни от Русия или други вражески агенти?
За нас тя остава висока. Бдителността е важна
и всички трябва да направим много на всички нива на управление,
преди да проведем междинните избори.
Ако говорим за избори, по разбираеми причини президентът
не искаше резултатите от изборите да бъдат оспорвани.
Беше много трудно, но хората, които отговаряха за изборите,
знаеха какво трябва да правят.
Хората, които трябваше да свършат необходимата работа,
наистина се задълбочиха и разпознаха заплахата.
Когато се кандидатираше, Тръмп не мислеше за киберзаплахата.
Съмнявам се, че беше чувал за "Стъкснет".
Така и не е разбрал за какво става дума.
Веднъж ми каза: "О, киберът е много могъщ".
Кандидатът Тръмп каза, че иска да изтегли американските части
от Близкия изток, Южна Корея и Япония.
Видя киберпространството като вълшебен куршум.
Днес свиквам това събрание да проследим
обещанието ми да подсигуря важна инфраструктура и мрежите,
за които говорихме много в последно време
във федералното правителство, срещу киберзаплахи.
Когато Тръмп стана президент,
САЩ имаха огромна офанзивна киберпрограма.
Тя беше атакувала севернокорейските ракети.
Северна Корея отново не успя да изстреля балистична ракета.
Това бяха втори и трети неуспешен опит.
Още един провал.
Използваха програма да насочат ракетите да паднат в морето.
Атакува системата за вербуване на ИДИЛ.
Кръстиха я операция "Пламенна симфония".
Идеята беше ИДИЛ да мине офлайн.
Един от важните уроци за администрацията на Обама беше,
че макар да сме развили всички тези нови способности,
одобряването на кибероперации отнема твърде дълго време.
Докато бях в Министерство на отбраната,
дори министърът не можеше да одобри офанзивна кибероперация.
Правеше го само президентът на САЩ.
Президентът Тръмп промени подхода.
Той делегира правомощията за одобряване
на много офанзивни кибероперации не само на министъра на отбраната,
но и на началника на Киберкомандването.
Какво мислят противниците ни сега?
Ако има кибератака срещу САЩ, какво ще им се случи?
По същество бих казал, че в момента
не се замислят какво ще стане с тях.
Не се страхуват от нас. - Не се страхуват.
Когато генерал Накасоне пое АНС и Киберкомандването,
той сформира в организацията малка група за Русия.
Тя беше решена да даде агресивен отпор на руснаците.
Няколко години САЩ предупреждават,
че руски хакери са влезли в електрическата мрежа на САЩ.
През 2018 г. АНС използва програма, написана в САЩ,
и я вкарва в руската електрическа мрежа.
Беше написана така, че да е сигурно, че руснаците ще я видят.
Трябваше да каже: "Няма да го правим прикрито.
Ще ви накараме да разберете каква ще бъде цената".
Имаше редица съобщения до служители в руското разузнаване,
гласящи: "Знаем кои сте. Ако продължите с кибератаките
и ако се опитате да атакувате Избори 2018,
ще има последици".
Бяха много насочени кибероперации да пояснят, че знаем кой какво прави
и ще ограничим способността им да успеят.
През 2018 г. преди деня на изборите
Киберкомандването изключи Агенцията за интернет проучвания.
Влязоха и разбиха мрежата им, обезвредиха я,
за да не могат да провеждат кампания в социалните мрежи.
Беше много целеустремена операция.
Изглеждаше, че има голям успех.
Руските агенти се умълчаха през този период.
Въпросът е колко ще трае.
Можем ли да се защитим от всеки потенциален агент?
Добро утро, Сандра и Ед. Електоратът в Айова решава.
Жителите на Айова от над 1600 избирателни района
се събират да подкрепят своя фаворит за номинация от ДП.
Целта ми е съвсем проста.
Заставам пред вас още веднъж с молба да се съберете.
Очакваме официалните резултати, предоставени от партията.
Изглежда нещата вървят по-бавно.
Гласуването в Айова започна преди 16 часа
и още очакваме резултати.
Приложението не сработи. Никой не знаеше дали ще стане.
Дотук никак не е добре.
В Айова се сбъдна най-големият ми страх.
Най-голямото опасение беше, че няма да се доверят на системата.
А доверието във вота?
Особено на фона на руската намеса през 2016 г.
Айова демонстрира на противниците на САЩ,
че трябва да създадат само нещо привидно.
Дори не е нужно да създават дезинформация.
Американски поддръжници ще го свършат.
Синът на президента каза, че е нагласено. Шефът на щаба му.
Щабът на Байдън заявява открито, че не вярва на бъдещите резултати.
Създадоха така нареченото "хакване на възприятието".
Умът ни си задава мигновено въпроса
дали руснаците се месят в изборите ни.
Няма значение дали го правят.
Това е объркващ аспект на сигурността на изборите.
Не става дума само за проникване в компютри.
Има друг аспект на намеса в изборите -
опит да проникнат в съзнанието.
Целта им е американският народ да изгуби доверие в системата,
да внушат, че тя е неспасяема,
че системата е повредена и гласът им няма значение.
Официални лица казаха на сенатор Бърни Сандърс,
че Русия се опитва да подпомогне президентската му кампания.
Защо излезе сега, ако брифингът е бил преди месец?
Ще ви оставя да се чудите един ден преди гласуването в Невада.
Защо излезе според вас? Заради "Вашингтон Поуст" ли?
Добри приятели.
Джо, какво ще кажеш на руснаците?
Аз идвам. Ще продължат да се месят.
Участват в тази надпревара и на първичните избори.
Замесени са в атаките срещу мен във Фейсбук.
Вече бяха свалени.
Путин ме познава, както и аз него. Той не иска да бъда президент.
Руснаците искат всеки в страната да се съмнява във всичко.
И без тяхна намеса следващите месеци ще бъдат напрегнати.
Март
Гореща новина. Обявена е световна пандемия от коронавирус.
Няма незасегната страна.
Няма незасегната част от ежедневието ни.
Броят на случаите ще расте и нещата ще се влошават.
Коронавирусът пренареди надпреварата за световно господство.
Не е изненада, че промени и кибервластта.
Лоша информация се разпространява по-бързо и от коронавируса.
Киберексперти и здравни работници предупреждават,
че така наречената "инфодемия" е опасна и трябва да се ограничи.
В разгара на Ковид-19 дезинформацията набира сили.
Отново виждаме ефекта й в любимото петри на Русия - Украйна.
Когато коронавирусът започна да се разнася по света,
Украйна започна бързо да прибира свои граждани от Ухан,
за да прекарат 14 дни в самоизолация
в това градче в Централна Украйна.
Тези хора не бяха заразени с вируса.
Но в социалните мрежи тръгна невярната информация,
че върналите се от Ухан украинци са заразени.
Хората се предупреждаваха взаимно във Вайбър, Инстаграм и Фейсбук.
Някои съобщения бяха дори по-крайни и призоваваха:
"Да излезем на протест на улиците.
Да върнем автобусите, за да опазим децата си,
или всички ще бъдем мъртви сутринта".
Дезинформацията ги подтикна към реален протест по улиците.
Полицията се отзова. Последваха сблъсъци.
Когато нещо такова се случи, особено в Украйна,
винаги сочат първо към Русия.
Има признаци, че Русия може да е замесена,
но аз разговарях с реални хора в тези групи и те казаха:
"И аз споделях съобщения в групата
да излезем на протест, за да защитя себе си и семейството".
Ситуацията излезе от контрол в рамките само на часове.
Има поука от станалото в Украйна.
Руснаците вече променят правилата.
Избират хора, които може да повярват на посланието
за заговор и да го повторят.
Не са само руснаците.
Пандемията вече не е само криза за общественото здраве.
Превръща се в голям дипломатически сблъсък
с отправяне на обвинения за произхода на вируса.
Първо искам да съобщя
за важно развитие във войната с китайския вирус.
Международната общност, в това число хора в САЩ,
са на различно мнение за произхода на вируса.
През 2020 г. китайците използваха дезинформацията гениално,
докато хората отправяха обвинения за Ковид-19.
Разпространиха версия, че вирусът не е тръгнал от пазара в Ухан,
а от военно учение на американската армия в Китай.
Няма никакво доказателство, но китайците видяха
колко успешно руснаците подхвърлят дезинформация
и гледат как тя се подема от конспиративни теоретици и други.
Мисля, че вниманието на страната ни беше отклонено,
като следихме само Русия от 2016 г.
Най-голямата трудност в дългосрочната ни стратегия
ще бъде китайското световно присъствие.
Руската външна политика е да поваля другите
и да всява смут в системата.
Китай има различни приоритети.
Те искат да превземат системата отвътре и не търсят хаос.
Става дума за кражба, най-вече на интелектуална собственост,
която да използват за развитието на китайската икономика.
Веднъж поканихме две компании
от сектора на спътниковите връзки.
Те бяха установили пробив.
Помолиха ни за анализ и помощ, за да се защитят.
Видяхме, че имейл адресът за регистрация
на голяма част от инфраструктурата е използван непрекъснато.
Беше адрес в джимейл
и го проследихме до лице в Китай.
Имаше социална персона и албум в "Пикаса".
Тогава това беше фотоалбум, собственост на "Гугъл".
Беше отворен. Имаше много снимки
на приятелката му, на семейството му и негови.
Имаше снимки от стаята му в общежитието.
В ъгъла на стаята видяхме шапка.
Стартирахме анализ на образа
и видяхме, че е фуражка на офицер от Народната освободителна армия.
Стори ни се интересно.
Може би бяхме попаднали на китайски военен,
отговорен за тези атаки.
Намерихме други качени от него снимки,
озаглавени "офис".
Имаше висока бяла сграда зад него
с огромни сателитни антени.
Отразяващо покритие на прозорците пречеше на прехващане на сигнала.
Анализирахме спътникови снимки, за да открием сградата.
Проследихме я до Шанхай и до конкретен район в Шанхай.
Разгледахме снимката и забелязахме,
че всички входове на сградата се охраняват от военни.
Намерихме адреса й.
Прегледахме китайски правителствени материали.
Скоро установихме, че има централа
на 12-о бюро на трети отдел
на Генералния щаб на НОА.
Това ни даде голяма увереност,
че тази кибератака е дошла от китайски военни.
Всъщност това е част от плана.
Те определят петилетен план
за технологията, която искат да придобият.
Ако могат да я създадат сами, чудесно.
Ако не могат, ще я откраднат, защото искат да я получат бързо.
Китай е отговорен за хакването
на почти 700 публични и частни цели в САЩ през последните пет години.
Една от причините най-модерният китайски самолет
да прилича на изтребител Еф-35 "Джойнт Страйк", е,
че откраднаха част от технологията от Еф-35 "Джойнт Страйк".
Гледаш снимки и си казваш: "Изглежда ми познато".
Това е само върхът на айсберга от китайска страна.
"Гугъл" твърди, че тя и поне още 20 компании са жертва
на насочена кибератака, идваща от Китай.
Много сложна кибератака срещу здравната каса "Ентъм".
Намесата отново е дело
на шпионски групи в Китай, спонсорирани от държавата.
Китайците го ескалираха.
Прекараха година в Офиса за управление на персонала -
най-скучната бюрократична институция в САЩ.
Откраднаха 22 млн. файла
с класифицирани молби за секретен достъп.
Това е кошмар за разузнаването.
Китайците имат всякаква подробна информация
за членове на семейството, възможни приятели в чужбина,
които да използват, за да ги вербуват за работа
за китайското правителство в някакъв бъдещ момент.
През 2020 г. вършеха същото по много по-изтънчен начин.
ФБР и федерални агенти по киберсигурност предупреждават,
че хакери, свързани с китайското правителство,
се опитват да откраднат проучвания за ваксини и лечение на коронавирус.
Дизайнът на изтребители ги е интересувал преди десетилетие.
Сега коронавирусът стана Светият Граал,
защото страната, която успее
да създаде ваксина и лекарство за Ковид-19,
ще се превърне в нов вид сила,
която ще разпространи ваксината по света.
Последното и може би най-важното е,
че докато Китай пускаше икономически пипала по света,
осъзна, че мрежите, които продава на всички други
чрез фиброоптични кабели и 5 Джи мрежи,
им дават елемент на контрол,
какъвто преди няколко години дори не си е представял.
Представяме си бъдеще, в което всяко възможно устройство
е в интернет и е свързано с 5 Джи клетъчна мрежа.
Пет Джи е като преминаване от радио към телевизия
относно ползването на телекомуникационната система.
Ако се замислим, автономни коли,
хладилник, свързан с интернет,
и всички възможности на един взаимосвързан свят
идват от тази 5 Джи мрежа.
От изключителна важност е кой ще контролира тази мрежа.
Мисля, че сега осъзнаваме, че излизаме срещу Китай,
който има национален шампион в лицето на "Хуауей",
представляващ дългосрочна заплаха за сигурността.
"Хуауей" е най-големият доставчик на 5 Джи оборудване.
Всъщност те строят антените.
Те строят системите, които пренасят данните.
Позицията на САЩ е,
че всяка информация, която може да се предаде с технология "Хуауей",
в крайна сметка ще бъде достъпна за китайското правителство.
Какво ще направи китайското правителство с информацията?
Това е най-важният въпрос.
Благодаря.
Ние започваме, Оклахома. Благодаря, Оклахома!
Благодаря и на вицепрезидента Майк Пенс.
Ние започваме нашата кампания.
Цялата минала година разигравах Избори 2020.
Опитвах се да предвидя как ще протече всичко.
Най-големият ми кошмар е рансъмуер.
Агент получава достъп до базата данни за регистрация,
заключва я и казва: "Изборни комисии, заключих я.
Няма да я върна, докато не получа 3 млн. долара".
С тази мисъл се будя и заспивам всеки ден.
Тя ме събужда посред нощ. Когато разхождам кучето,
тук се въртят картини от ада.
Ако начело на правителството е човек,
който изглежда задължен на Владимир Путин,
нямаме увереност, че нашето правителство
ще опази честността на изборите.
Аз мисля, че Путин трябваше да плати.
Не знам дали ще научим каква точно е заплахата,
преди да е станало твърде късно.
През 2020 г. руснаците се връщат, но също и китайците,
и иранците, и севернокорейците.
Всички тези страни експериментират с неща,
които са научили, наблюдавайки руснаците.
Осъзнават, че могат да ни навредят като само разширят
пропастите в американското общество, които вече съществуват.
Ако трябва да посоча държава,
която ще попречи на Избори 2020,
мисля, че най-вероятни кандидати са Северна Корея и Иран.
Ако очакваме иранска атака например,
достатъчно е да разрушат нещо в един щат или един окръг
и да пуснат информация, която казва:
"Ние сме свещени воини от Иран
и заключихме успешно този сървър".
Пресата ще го отрази.
Ще има много въпроси и Щатите ще бъдат натясно.
Същевременно,
някои политически лидери може да се възползват от това.
Последен въпрос. Нашето разузнаване твърди, че страната ви
е сред тези, които се опитват да се намесят в изборите ни.
Не се месим във вътрешните работи на друга страна,
но се води кибервойна.
Съединените щати започнаха тази война.
Помните ли "Стъкснет"?
Щатите не могат да завършат никоя война, която започнат.
Превод СВЕТЛА ВАСИЛЕВА
Уеб рип субтитри от JJD @ 2020 YavkA.net